गत सातामात्रै प्रदेश १ का मुख्यमन्त्रीले पनि संघीय सरकारमाथि दोषारोपण गरेका छन् । उनले संघीय सरकारको सा“घुरो मानसिकता र ढिलासुस्तीका कारण प्रदेश सरकारले सोचेजस्तो काम गर्न नसकेको गुनासो व्यक्त गरेका छन् । उनले केन्द्रीय सरकारलाई नै विकासको बाधक बताएका छन् । महिना दिनअगाडि गण्डकी प्रदेशका मुख्यमन्त्रीले कमोवेस यस्तै आशयका अभिव्यक्ति दिएका थिए । चार महिनाअघि प्रदेश ५ का मुख्यमन्त्रीले प्रादेशिक सरकारलाई अधिकारविहीन बनाइएको आरोप लगाएका थिए । उपरोक्त तीनवटै मुख्यमन्त्रीलाई सत्ताधारी नेपाल कम्युनिष्ट पार्टीका अध्यक्ष एवं देशका शक्तिशाली प्रधानमन्त्री केपी शर्मा ओलीको विश्वासपात्र नेता मानिन्छ ।
